Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14044

b) a készenléti berendezés felügyeletével. 2.8.3.1.1 Amikor a felügyelő rendszer a berendezések valamelyikét 'kiselejtezi', akkor a berendezés a továbbiakban nem fog megfelelni a III. Kategóriájú állapotnak, mert a többi berendezés hibájából bekövetkező jel megszűnés valószínűsége túl magas lesz. Ezt az alacsonyabb kategóriára való visszaállást automatikusan ki kell jelezni a távvezérlő helyekre. 2.8.3.1.2 Egy, a siklópályaadóhoz alkalmazottal megegyező felügyelő rendszer kialakítást kell alkalmazni. 2.8.3.1.3 A fő és a készenléti adók közötti kölcsönös interferencia csökkentésére, azaz az utóbbitól származó minden parazita sugárzás ellen annak a sugárzása legalább 50 dB-el a fő adó vivőhullám szintje alatt kell legyen az antenna rendszernél mérve. 2.8.3.2 A védelem legmagasabb szintje a felügyelő rendszer észre nem vett meghibásodás következménye ellen szükséges. Ezt úgy lehet elérni, hogy gondosan megtervezik az ilyen előfordulások lehetőségének alacsony szintre való csökkentését, és elvégzik a felügyelő rendszer teljesítményének karbantartási ellenőrzését olyan időközönként, amit a tervezési elemzés határozott meg. 2.8.4 A II. és III. Kategóriájú ILS iránysáv- és siklópályaadó földi berendezésekre alkalmazható kiegészítő útmutató anyagot az alábbiakban adjuk meg. 2007/70/II. szám 2.8.4.1 A berendezés megbízhatóságát az alap felépítési jellemzők és az üzemeltetési környezet 'szabályozza'. A berendezések felépítésénél a legmegfelelőbb tervezési munkát, anyagokat és alkatrészeket kell alkalmazni, és szigorú ellenőrzést kell alkalmazni a gyártás során. A berendezést azoknál a környezeti körülményeknél kell üzemeltetni, amelyek megfelelnek a gyártók tervezési követelményeinek. Az az elvárás, hogy a berendezés megbízhatóságát elemzéssel meg kell erősíteni a II. és III. Kategóriájú szolgáltatás bevezetése előtt. Tervezési elemzéssel kell felülvizsgálni a berendezés előre meghatározott teljesítményét. 2.8.5 Az iránysáv adó távolban telepített felügyelő berendezéseire vonatkozó útmutató anyagot az alábbiakban adjuk meg. 2.8.5.1 A távolban telepített felügyelő berendezéseket az iránysáv beállításának ellenőrzésére biztosítják, de fel lehet használni az iránysáv érzékenységének ellenőrzésére is. A távolban telepített felügyelő berendezés a beépített és a közelben telepített felügyelő berendezéstől függetlenül működik. Elsődleges célja az, hogy az iránysáv hibás beállításának veszélye ellen vagy a közelben telepített, illetve a beépített felügyelő berendezések meghibásodása ellen védelmet nyújtson. Azonkívül a távolban telepített felügyelő rendszer növelni fogja a kombinált felügyelő rendszernek azt a képességét, hogy reagáljon a sugárzó elemek fizikai változásaiból, vagy a földi reflexiós jellemzők eltéréséből eredő hatásokra. Ezenkívül még azokat a többutas terjedési hatásokat és futópálya körzeti zavaró tényezőket, - amelyeket a közelben telepített és a beépített felügyelő rendszerek nem látnak, - alapjában véve ellenőrizni lehet egy, a megközelítési útvonal alá elhelyezett megfelelő vevő(k) köré épített távolban telepített felügyelő rendszer alkalmazásával. A berendezést fel lehet használni passzív, vagy 'beavatkozó' felügyelő rendszerként. 2.8.5.2 A távolban telepített felügyelő berendezést általában nélkülözhetetlennek tartják a III. Kategóriájú üzemeltetésekhez, míg a II. Kategóriához általában kívánatosnak tartják. Ezenfelül az I. Kategóriájú telepítéseknél a távolban telepített felügyelő berendezés egy értékes eszközként szolgál a hagyományos felügyelő rendszer kiegészítéseként. 2.8.5.3 Távolban telepített felügyelő berendezés által vett jelre a futópályán, vagy annak a körzetében történő légijármű mozgások rövid idejű zavaró hatást fognak gyakorolni, és a tapasztalatok azt mutatják, hogy a távolban telepített felügyelő berendezést nem célszerű beavatkozó felügyelő rendszerként alkalmazni. Amikor passzív felügyelő rendszerként használják, akkor intézkedni kell arról, hogy a minimálisra csökkentsék az ilyen átmeneti zavaró hatásokat, és lecsökkentsék a zavaró leminősítő jelzések előfordulását; az ennek elérésére szolgáló módszereket az alábbi 2.8.5.4 pont ismerteti. A távolban telepített felügyelő berendezésnek az interferencia hatásokra adott válasza lehetőséget ad arra, hogy kijelezzék a légiforgalmi irányító munkahelyeken azt, amikor az iránysáv jelek átmeneti zavaró hatása fennáll. Azonban a tapasztalatok azt mutatták, hogy azok a légijárművek mozgásai miatti zavarások, amelyek a futópályán történő mozgásokból eredhetnek - a földetérési zónát is beleértve -, nem mindig észlelhetők a távolban telepített felügyelő berendezésekkel. Ezért nem szabad elfogadni azt, hogy a távolban telepített felügyelő berendezések a futópályán történő légijármű mozgások átfogó felderítését biztosítani tudják. 2.8.5.3.1 A távolban telepített felügyelő rendszer további lehetséges alkalmazásai:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes